b"\n_START_ARTICLE_\nQuentin Blake\n_START_SECTION_\nEducaci\xc3\xb3\n_START_PARAGRAPH_\nBlake fou educat a l'escola de secund\xc3\xa0ria Chislehurs and Sidcup Grammar School. El seu professor d'angl\xc3\xa8s, J. H. Walsh, el va animar a dedicar-se a la literatura. _NEWLINE_Estudi\xc3\xa0 literatura anglesa al Downing College de Cambridge (1953-56) i va rebre un postgraduat a la Universitat de Londres. Tamb\xc3\xa9 estudi\xc3\xa0 art a la Chelsea School of Art.\n_START_SECTION_\nCarrera\n_START_PARAGRAPH_\nBlake es va guanyar la seva reputaci\xc3\xb3 com il\xc2\xb7lustrador humorista treballant en m\xc3\xa9s de 300 llibres infantils. Les seves col\xc2\xb7laboracions amb Roald Dahl li van portar fama internacional. Tamb\xc3\xa9 va escriure molts llibres propis. El 2006 ja havia participat il\xc2\xb7lustrant 323 llibres (dels quals 35 eren seus i 18 de Dahl). Va ser professor del Royal College of Art, instituci\xc3\xb3 de la qual va ser durant vuit anys el cap del departament d'il\xc2\xb7lustraci\xc3\xb3 (1978-86).\n_START_SECTION_\nEstil art\xc3\xadstic\n_START_PARAGRAPH_\nEl seu estil art\xc3\xadstic clar utilitza l\xc3\xadnies de tinta r\xc3\xa0pides, i amb un tra\xc3\xa7 prec\xc3\xads. Els seus dibuixos tenen profunditat. _NEWLINE_Ell primer dibuixa i entinta, per passar despr\xc3\xa9s a acolorir.\n_START_SECTION_\nAltres activitats\n_START_PARAGRAPH_\nBlake \xc3\xa9s el patrocinador de la Blake Society, el col\xc2\xb7legi d'art Downing College i la Societat d'Humanitats. Tamb\xc3\xa9 fou creador de la House of Illustration, una galeria nom\xc3\xa9s dedicada a la il\xc2\xb7lustraci\xc3\xb3, fundada el 2014 a King's Cross i que t\xc3\xa9 com a finalitats descobrir i promocionar el talent en la il\xc2\xb7lustraci\xc3\xb3."